Fliekvlooi Floris se fliekresensie: 'Klein Karoo 2' | Maroela Media
Fliekvlooi Floris se fliekresensie: 'Klein Karoo 2'
Aanhangers van die rolprent Klein Karoo wag al langer as agt jaar om uit te vind wat sedertdien in die lewens van Frans, Cybil, Bongi, Jackie en die res gebeur het.
Akteurs soos Tim Theron, Leandie du Randt, Sisanda Henna, Pierre Breytenbach, Hykie Berg en Anel Alexander, wat ook in die vorige fliek te sien was, maak weer 'n draai in Klein Karoo 2.
Marciel Hopkins, Nicole Fortuin, Bennie Fourie, Margit Meyer-Rodenbeck, Gerben Kamper, Hein de Vries en Antoinette Pienaar maak ook 'n verskyning in die nuwe fliek.
Frans (Theron), wat gedwing word om 'n tree terug te gee en sy lewe te herevalueer nadat hy vir die tweede keer voor die kansel gelaat is, kom egter gou agter dat dinge eintlik erger kan word. Op pad terug, nadat hy ontdek het dat hy 'n breingewas het, stop hy langs die pad om vir Chloë (Hopkins), 'n beeldskone boer wat besig is om 'n heining reg te maak, te help.
Frans is bang en versigtig omdat sy hart pas weer gebreek is, maar dit is duidelik dat daar aantrekkingskrag tussen hom en Chloë is. Terselfdertyd bring Frans meer tyd saam met Jackie (Du Randt) deur en ontdek hy 'n kant van haar wat hy nie ken nie. Hy identifiseer met haar kuns en kan nie ontken dat sy hart 'n bietjie vinniger klop as wat hy wil erken nie.
Kyk hier na Floris Groenewald se resensie van Klein Karoo 2:
fliekresensie Klein Karoo 2 video
Ivan Botha: Die drama en komedie van die lewe
'Alles Malan 2' skyn kollig op suksesvolle vroue
Dis net nie regverdig dat die fliek nie aan die algemene publiek by flieks regoor die land vertoon word nie. Nie almal het Dstv Premium en kan elke keer R45.00 betaal vir 'n "Box Office release" nie.